金像獎2024|梁朝偉憑《金手指》六度封影帝 自爆夫妻之道靠二字
《第42屆香港電影金像獎頒獎禮》現正舉行,本屆最佳男主角競爭尤其激烈,最終由梁朝偉憑《金手指》勝出,繼《重慶森林》、《春光乍洩》、《花樣年華》、《無間道》以及《2046》、相隔19年後再度封帝。
近幾年梁朝偉的演藝事業再創高峰,除了靠演技外,擔任經理人的太太劉嘉玲亦應記一功,二人由拍拖到拉埋天窗,攜手共渡三十多年,無論感情或工作上都十分合拍,偉仔接受鄭裕玲訪問時曾透露夫妻相處之道:「其實佢對我真係好遷就,我好孤僻㗎嘛,又好少陪佢。久唔久我都會陪下佢嘅,同啲朋友出嚟(鄭:睇下紅葉啦)係啦,聚下餐呀」。
縱然與太太性格迥異,偉仔一再強調要互相尊重:「但係我有時真係好怕啲好多人嘅場合。佢就鍾意熱鬧,我就鍾意靜啲,不過我覺得都係互相遷就、互相尊重嘅啫!」在公在私,偉仔對於劉嘉玲都十分信任,曾表示另一半十分了解自己喜歡什麼,挑選劇本的重任都交給對方,自己再作最後決定。